google/wiki40b huggingface dataset:
Stefan Reuter

Kerjaya kelab

Reuter memulakan kariernya bersama TSV 1860 Dinkelsbühl. Pada tahun 1982, beliau bermain untuk 1. FC Nürnberg. Pada mulanya, beliau bersama Nurnberg beraksi di 2. Bundesliga, namun pada tahun 1985, beliau akhirnya beraksi di Bundesliga. Beliau telah bermain untuk Nurnberg lebih 100 perlawanan liga dan menjaringkan sepuluh gol. Beliau kebanyakan diletakkan di posisi bek kanan atau pemain tengah kanan.
Pada tahun 1988, beliau melakukan perpindahan ke Bayern Munich. Beliau beraksi 95 perlawanan liga dan menjaringkan empat gol untuk kelab Bavaria itu. Di samping itu, beliau turut menjulang trofi Bundesliga bersama Bayern pada musim 1988-89 dan 1989-90.
Beliau menolak tawaran perpindahan ke Liverpool berikutan kejayaan Jerman Barat merangkul trofi Piala Dunia. Tetapi sebaliknya, Reuter mengikut rakan senegaranya ke Itali dan beliau berpindah ke Juventus. Pada tahun 1992, beliau kembali ke Jerman dan sertai Borussia Dortmund. Bersama Dortmund, Reuter meraih kejuaraan liga pada musim 1994–95, 1995–96 dan 2001–02 serta meraih trofi Liga Juara-Juara 1996-97. Dortmund turut melangkah ke perlawanan akhir Piala UEFA pada tahun 1993 dan 2002. Secara keseluruhan, beliau beraksi dalam 307 perlawanan untuk Dortmund dan menjaringkan sebelas gol di Bundesliga sebelum bersara pada tahun 2004.

Kerjaya antarabangsa

Pada tahun 1984, Reuter sebahagian daripada pasukan bawah-16 Jerman yang memenangi Kejohanan Eropah B-16. Beliau seterusnya bersama-sama pasukan Jerman merangkul Piala Dunia 1990 dan juga Euro 1996. 
Pada tahun 1992, Reuter menjadi pemain pertama dalam sejarah Kejohanan Eropah sebagai pemain gantian lalu dikeluarkan ketika perlawanan antara Jerman dan Scotland. Beliau menggantikan Karl-Heinz Riedle tetapi selepas tujuh minit beraksi, beliau meninggalkan padang kerana mengalami kecederaan sebelum digantikan oleh Michael Schulz.

Kerjaya pengurus

Reuter menjadi pengurus buat pasukan TSV 1860 München dari Januari 2006 sebelum dipecat pada 2 Februari 2009.
Pada 27 Februari 2012, beliau dilantik sebagai pengurus besar FC Augsburg.
Adam J. Yeend

Kerjaya

Yeend belajar berlakon bersama Lynette Sheldon dan pelakon Fringe, John Noble.
Beliau mula muncul menerusi filem pendek, Boys Grammar (2005) yang turut dibintangi oleh Jai Courtney, Untitled/The Trees, dan The Saviour yang tercalon dalam Anugerah Akademi ke-79. Beliau kemudiannya muncul dalam headLand dan All Saints. Pada tahun 2008, beliau muncul disamping Nathaniel Buzolic dalam filem Offing David.
Setelah berhijrah ke Los ANgeles pada tahun 2009, beliau muncul dalam banyak produksi termasuklah Baby Cake disamping Claire van der Boom. Beliau muncul pertama kali dalam televisyen Amerika Syarikat menerusi Liz & Dick bersama-sama Lindsay Lohan dan Grant Bowler, selain "On-camera Winner's Escort" menerusi Anugerah Akademi ke-84.  Mengembangkan dalam aspek penerbitan, beliau bekerja dengan beberapa buah rpojek termasuk komedi romantik bebas, Lust for Love yang dibintangi oleh Dichen Lachman dan Fran Kranz, Stigma, dan Skypemare bersama Cerina Vincent, Ryan Dillon dan Annika Marks; the latter two he also featured in.
Pada tahun 2014, beliau muncul dalam filem An American Piano yang ditayangkan di Festival Filem Cannes 2014. Beliau menerima pujian menerusi watak sebagai John Caleo disamping Nate Jones, Cameron Daddo dan Roxane Wilson menerusi Holding the Man arahan Larry Moss. Pada tahun 2015, beliau muncul dalam musim kelima drama Scandal.
Poladpur

Demografik 2001

Menurut bancian India pada tahun 2001, Poladpur memiliki bilangan penduduk seramai 5,297. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2001

Menurut bancian India pada tahun 2001 Poladpur memiliki kadar pendidikan (kebolehan membaca) 74%, melebihi kadar purata kebangsaan 59.5%; dengan 54% lelaki dan 46% wanita mampu membaca. 13% dari populasi berusia di bawah 6 tahun. (2001)
Bengkang berkuah

Kuih bengkang berkuah merupakan sejenis kuih tradisional di Malaysia. Bengkang berkuah merupakan sejenis kuih yang dibuat daripada tepung beras dicampur dengan telur dan dimaasak dalam bekas tembaga.
Bengkang biasanya dibuat tawar dan dimakan bersama kuah. Terdapat dua jenis kuah bengkang, iaitu kuah mentah yang diperbuat daripada santan, dan kuah manis.

Asal

Kuih bengkang merupakan nama umum sejenis kuih. Kuih bengkang berkuah telah lama dihidangkan dalam tradisi masyarakat Melayu.

Nama

Kuih bengkang berkuah digelar sedemikian bagi membezakan bengkang berkuah dengan bengkang jenis lain.

Penyebaran

Kuih bengkang berkuah lebih popular di pantai timur Malaysia. Ia banyak dibuat, dan ada dijual di harian secara meluas dan tidak perlu ditempah lebih awal.

Dalam budaya popular

Kuih bengkang berkuah kurang diminati dikalangan golongan muda sebagi makanan harian kerana ia berkuah dan dianggap leceh untuk dihidang dan dimakan. Kuahnya yang melekit menyebabkan seseorang itu terpaksa berhati-hati ketika memakannya, dan perlu membasuh tangan selepas memakannya.
Syair Nuri dengan Simbangan

Syair Nuri dengan Simbangan merupakan manuskrip yang ditulis sebelum 1866 di Palembang. Ia dikarang oleh Sultan Badruddin dan memiliki 3,226 perkataan dalam 740 ayat.
Ia diterbitkan semula oleh Jumsari Jusuf, Tuti Munawar, Retnadi Geria & Amin Fukri Hoesin (eds.), Antologi Syair Simbolik dalam Sastra Indonesia Lama, Jakarta: Proyek Pembangunan Media Kebudayaan, Departemen Pendidikan dan Kebudayaan, Republik Indonesia, 1978, part X, pp.221-233.
Manuskrip asal disimpan di Ml 8: Perpustakaan Nasional Republik Indonesia, Jakarta.
Gelambir

Gelambir ialah kulit tersiat membujur yang tergantung di bawah rahang bawah atau leher bagi banyak vertebrat. Sementara istilah ini biasanya digunakan dalam konteks tertentu ini, istilah ini juga boleh digunakan untuk menyertakan struktur lain yang wujud di kawasan badan sama dengan aspek serupa, seperti yang disebabkan oleh dagu berlapis atau kantung suara submandibel katak. Secara lebih umum, istilah ini merujuk mana-mana jisim kulit berjuntai, seperti lipatan kulit longgar pada leher orang tua, atau pial burung. Gelambir boleh dianggap sebagai karunkel, ditakrifkan sebagai 'keekskresenan kecil dan berdaging yang merupakan bahagian normal anatomi seseekor haiwan'.
Boornsterhem

Boornsterhem atau Boarnsterhim (bahasa Frisia), merupakan sebuah gemeente Belanda yang terletak di wilayah Friesland. Pada tahun 2004 daerah ini memiliki penduduk sebesar 9,388 orang.
CR Vasco da Gama

Club de Regatas Vasco da Gama (sebutan dalam bahasa Portugis: [ˈvaʃku dɐ ˈɡɐ̃mɐ], Kelab Lumba Dayung Vasco da Gama), selalunya dikenali sebagai Vasco da Gama, ialah sebuah kelab aneka sukan dari Rio de Janeiro, Brazil. Ia ditubuhkan pada 21 Ogos 1898 (walaupun bahagian bola sepak dimulakan pada 5 November 1915), oleh pendatang Portugis, dan ia masih disokong oleh komuniti Portugis di Rio de Janeiro. Ia merupakan salah satu kelab terpopular di Brazil dengan seramai 10 juta orang penyokong.
Filem Mister John

Pelakon

Para pelakon yang berlakon di dalam filem ini termasuk Aidan Gillen, Zoe Tay, Michael Thomas

Penerbitan

Filem Mister John ini , yang masa tayangannya sepanjang 95 minit ini dihasilkan oleh Samson Films, Akanga Film Asia, Desperate Optimists, dan syarikat pengedarnya adalah Visit Films (Usa).

Tayangan

Filem terbitan Samson Films, Akanga Film Asia, Desperate Optimists ini dihasilkan untuk tayangan umum dalam format 35mm dan syarikat pengedarnya adalah Visit Films (Usa).
Villanueva de Gumiel

Villanueva de Gumiel merupakan sebuah kawasan perbandaran di Sepanyol di Burgos, di komuniti autonomi Castile dan León.
Saint-Michel-de-Maurienne

Saint-Michel-de-Maurienne ialah sebuah komun di jabatan Savoie di bahagian Rhône-Alpes, tenggara Perancis.
Nohra, Nordhausen

Nohra merupakan sebuah kawasan perbandaran terletak di daerah Nordhausen, Thüringen, Jerman.
.tj

.tj ialah domain peringkat tinggi kod negara Internet untuk Tajikistan.
Sekolah Menengah Agama Al-Irsyadiah Marakau

Sejarah

Sekolah Menengah Agama Al-Irsyadiah Marakau Ranau adalah nama baru bagi Madrasah Al-Irsyadiah Marakau. Ia merupakan sebuah Sekolah Agama Bantuan Kerajaan (SABK) di bawah kelolaan Jabatan Pendidikan Islam dan Moral (JAPIM). Sebelum ini sekolah ini hanya dikenali sebagai Madrasah Al-Irsyadiah Marakau Ranau. Sekolah ini ditubuhkan atas dasar rasa kesedaran beberapa orang tokoh agama dan akademik daerah Ranau yang merasakan perlunya wujud sebuah institusi Pendidikan Islam untuk meniupkan roh keislaman benteng survival Islam di dalam masyarakat pada 01 April 1992.
Sekolah ini terletak 5 kilometer dari pekan Ranau dan berhampiran dengan Sekolah Kebangsaan Marakau (2km) Sekolah Menegah Kebangsaan Mat Salleh Ranau. (5km). Sekolah Menengah Agama Al-Irsyadiah marakau adalah sebuah sekolah menengah agama yang menitik beratkan pendidikan agama dan akademik. Secara umumnya sekolah ini adalah serupa dengan Sekolah Menengah Toh Puan Hajah Rahmah, Kota Kinabalu, tetapi yang membezakannya hanyalah satu iaitu Sekolah Menengah Agama Toh Puan Hajah Rahmah adalah sekolah agama di bawah kerajaan negeri manakala Sekolah Menengah Agama Al-Irsyadiah adalah sekolah agama di bawah kerajaan persekutuan.
Sukajaya, Cugenang

Poskod

Poskod yang digunakan di Sukajaya adalah 43252. Terdapat buah desa di dalam daerah kecamatan Cugenang.
Grogol Selatan

Poskod

Poskod yang digunakan di Grogol Selatan adalah 12220. Terdapat 6 buah desa di dalam daerah kecamatan Kebayoran Lama.
Daerah Jičín

Senarai lengkap bandar dan kampung

Bandarayanya yang bolded.
Bačalky - Bašnice - Běchary - Bílsko u Hořic - Boháňka - Borek - Brada-Rybníček - Březina - Bříšťany - Budčeves - Bukvice - Butoves - Bystřice - Cerekvice nad Bystřicí - Červená Třemešná - Češov - Cholenice - Chomutice - Choteč - Chyjice - Dětenice - Dílce - Dobrá Voda u Hořic - Dolní Lochov - Dřevěnice - Holín - Holovousy - Hořice - Jeřice - Jičín - Jičíněves - Jinolice - Kacákova Lhota - Kbelnice - Kněžnice - Konecchlumí - Kopidlno - Kostelec - Kovač - Kozojedy - Kyje - Lázně Bělohrad - Libáň - Libošovice - Libuň - Lískovice - Lukavec u Hořic - Lužany - Markvartice - Miletín - Milovice u Hořic - Mladějov - Mlázovice - Nemyčeves - Nevratice - Nová Paka - Ohařice - Ohaveč - Osek - Ostroměř - Ostružno - Pecka - Petrovičky - Podhorní Újezd a Vojice - Podhradí - Podůlší - Radim - Rašín - Rohoznice - Rokytňany - Samšina - Sběř - Sedliště - Sekeřice - Slatiny - Slavhostice - Sobčice - Soběraz - Sobotka - Stará Paka - Staré Hrady - Staré Místo - Staré Smrkovice - Střevač - Sukorady - Svatojanský Újezd - Šárovcova Lhota - Tetín - Třebnouševes - Třtěnice - Tuř - Úbislavice - Údrnice - Úhlejov - Újezd pod Troskami - Úlibice - Valdice - Veliš - Vidochov - Vitiněves - Volanice - Vrbice - Vršce - Vřesník - Vysoké Veselí - Zámostí-Blata - Zelenecká Lhota - Železnice - Žeretice - Židovice - Žlunice
Hinojosa de Jarque

Hinojosa de Jarque merupakan sebuah kawasan perbandaran yang terletak di wilayah Teruel, Aragon, Sepanyol
KSK Tambun Tulang FC

Latar Belakang

KSK Tambun Tulang telah dibentuk pada 18 April 2003 untuk menyelia semua aktiviti bola sepak di seluruh negeri Perak. Walaupun sebuah persatuan formal ditubuhkan pada tahun 2003, Tambun Tulang telah pun mempunyai sebuah kelab bola sepak sejak tahun 2002.
Mat Gelap

Plot

Mengisahkan seorang penyiasat persendirian yang menjalankan siasatan terhadap satu kumpulan penjahat wanita yang diketuai oleh ‘Mama Bosan’ sambil menyiasat kes kecurangan rumah tangga.
Penyakit lembu gila

Agen jangkitan

Berbeza dengan penyakit-penyakit berjangkit yang lain yang diakibatkan oleh mikrob, agen jangkitan BSE ialah sejenis protein yang khusus. Protein-protein prion yang salah lipat merebak penyakit ini antara individu dan mengakibatkan otak semakin susut. BSE ialah sejenis ensefalopati spongiform berjangkit (TSE: transmissible spongiform encephalopathy) yang boleh muncul dalam haiwan-haiwan yang mempunyai sejenis alel prion mutan yang jarang didapati. Alel ini menyebabkan prion meliukkan diri dalam bentuk yang mengakibatkan penyakit. Bagaimanapun, kebanyakan TSE terjadi sekali-sekala dalam haiwan-haiwan yang tidak mempunyai mutasi protein prion.
Jangkitan boleh terjadi ketika haiwan-haiwan yang sihat makan tisu-tisu haiwan yang mempunyai penyakit BSE. Protein-protein mutasi dalam tisu haiwan kemudian mencacati protein prion sel otak yang asli dan ini pula mengakibatkannya mencacati protein yang lain dalam satu siri pertumbuhan eksponen. Protein-protein yang dicacati ini berkumpul untuk membentuk gentian-gentian plak padat yang kelihatan seolah-olah "lubang-lubang" pada otak di bawah mikroskop. Kejadian ini mengakibatkan kemerosotan keupayaan fizikal dan mental, dan akhirnya kematian. Sebilangan TSE dapat bertahan suhu-suhu keterlaluan dan tidak terjejas oleh disinfektan rumah tangga.
Mukim Pilin

Pentadbiran

Mukim Pilin merupakan salah sebuah mukim yang terdapat dalam Negeri Sembilan, dan juga merupakan satu dari mukim yang terletak dalam pentadbiran Daerah Rembau.
Ranggon

Poskod

Poskod yang digunakan di Ranggon adalah 45372. Terdapat buah desa di dalam daerah kecamatan Darmaraja.
Shivpuri

Demografik 2001

Menurut bancian India pada tahun 2001, Shivpuri memiliki bilangan penduduk seramai 146,859. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Shivpuri memiliki kadar pendidikan (kebolehan membaca) 66%, melebihi kadar purata kebangsaan 59.5%; dengan 60% lelaki dan 40% wanita mampu membaca. 15% dari populasi berusia di bawah 6 tahun. (2001)
Westfield Innaloo

Sejarah

Pusat membeli-belah, yang awalnya dikenali sebagai Innaloo Shoppers Village, telah dibangunkan pada tahun 1967 untuk memberi perkhidmatan Innaloo dan Woodlands yang baru dibangunkan. Ia adalah pusat membeli-belah kedua yang dibina di utara Sungai Swan dan dibuka dengan kira-kira 30 kedai serta Boans (kemudian Aherns) dan pasar raya Woolworths. Sebuah kedai Target, dan Supermarket Coles (Kemudian dikenali sebagai Coles New World), telah ditambah ke pusat pada tahun 1980. 
Pusat ini diperoleh oleh Coles Myer pada tahun 1983. Sembilan tahun kemudian, nama pusat itu diubah kepada Innaloo City Centre dan 375 tempat duduk makanan dan Kmart ditambah.  
Pada tahun 1996, Westfield Group memperoleh pusat itu dan menukar namanya kepada Westfield Innaloo. Pada tahun 2004-05, pusat itu tumbuh lebih dari 25% kerana lebih daripada 30 kedai khusus telah ditambah dan pasar raya Coles telah dipindahkan.   Sehingga Julai 2014, Westfield Group menjadi dua syarikat Scentre Group dan Westfield Corporation. Pusat ini kini dimiliki dan diuruskan oleh Scentre Group.  
Pintu baru juga dibina untuk pergi dengan papan tanda yang telah didirikan sebelum ini. 
Westfield juga memperoleh Centro Innaloo bersebelahan dan menamakannya Innaloo Megacentre.

Perkembangan masa hadapan

Peningkatan $ 600 juta akan melihatnya berganda dan berkembang menjadi 110,000 meter ruang runcit, menyertai Westfield Carousel sebagai pusat terbesar WA.
Hugues Capet dari Perancis

Biografi ringkas

Dilahirkan di Paris kepada Hugh Agung dan Hedwige dari Saxony, keluarga Hugh Capet adalah berkuasa serta berpengaruh, dan daripada golongan bangsawan Germanik di Perancis. Dua ahli keluarganya telah dipilih sebagai Raja Perancis pada abad ke-9 dan ke-10. Datuk nenek sebelah ayahnya ialah Robert I dari Perancis dan Beatrix dari Vermandois (anak perempuan Herbert I dari Vermandois), manakala datuk nenek sebelah ibunya ialah Henry si Pemburu Burung dan Matilda dari Ringelheim. 
Pada tahun 956, Hugh mewarisi harta pusaka ayahnya dan menjadi bangsawan yang paling berkuasa pada masanya. Dari tahun 978 hingga tahun 986, Hugh Capet bersekutu dengan maharaja-maharaja Jerman, Otto II dan Otto III, serta dengan Ketua Biskop Adalberon dari Reims untuk menguasai Lothair, raja Carolingian yang lemah. Menjelang tahun 985, beliau telah menjadi raja tanpa gelaran sahaja. Selepas Lothair dan puterinya mangkat pada awal tahun 987, Adalbero (ketua biskop dari Reims) meyakinkan perhimpunan bangsawan supaya memilih Hugh Capet sebagai raja. Hugh Capet dimahkotai di Noyon, Picardie pada 31 Julai 987, dan merupakan raja pertama dinasti Capet untuk memerintah Perancis.
Hugh Capet memiliki sedikit harta tanah dekat Chartres dan Anjou, dan di antara Paris dan Orleans, baginda memiliki bandar-bandar dan ladang-ladang seluas lebih kurang 400 batu persegi (1,000 km²). Kuasanya terhad kepada kawasan ini sahaja dan jika Hugh Capet berani keluar dari kawasan ini, baginda akan menghadapi bahaya diculik dan ditahan untuk mendapatkan wang tebusan atau juga dibunuh.
Pada tahun 993, biskop dari Laon dan Odo I dari Blois berkomplot untuk menangkap Hugh Capet supaya dibawa dalam tahanan Otto III. Komplot itu gagal, tetapi fakta bahawa tiada sesiapa yang dihukum menggambarkan betapa lemah kuasa Hugh Capet. Di luar asas kuasanya, masih terdapat banyak kanun dan tanah feudal. "Negara" Hugh Capet beroperasi dengan 150 jenis mata wang yang berbeza dan sekurang-kurangnya sedozen bahasa. Menyatukan kesemua ini menjadi satu unit yang padu merupakan satu tugas yang sukar dilaksanakan, dan terdapatnya satu perebutan yang berterusan antara mereka yang memakai mahkota dengan golongan bangsawan feudal. Oleh itu, pemerintahan Hugh Capet mengalami banyak perebutan kuasa dengan negeri-negeri lindungannya di sempadan Seine dan Loire. 
Di luar kawasan Hugh Capet, istiadat permasyhuran dan kemudiannya penggulingan Arnulf (anak saudara lelaki kepada duke Lorraine) sebagai ketua biskop untuk Reims mengakibatkan pertikaian antara baginda dan biskop-biskopnya dengan Paus John XV. Pertikaian itu masih tidak dapat diselesaikan pada kemangkatan Hugh Capet dalam tahun 996. Sedangkan kuasa ketenteraan Hugh Capet terhad dan baginda terpaksa meminta bantuan ketenteraan daripada Richard I dari Normandy, pemilihannya sebagai raja dengan undi sebulat suara memberikannya kuasa moral dan pengaruh yang amat besar.
Hugh Capet mangkat pada 24 Oktober 996 di Paris, dan dikebumikan di Gereja Santo Denis. Baginda diwarisi oleh puteranya, Robert II.
Santa Cruz de Yanguas

Santa Cruz de Yanguas merupakan sebuah kawasan perbandaran di Sepanyol di Soria, di komuniti autonomi Castile dan León.
Kalla: Hidup Atau Mati

Plot

Ia berkisarkan tentang seorang pensyarah Sejarah, Ezahar (Faizal Hussein), yang sudah berkahwin dengan Serina (Vanida Imran) dan mereka hidup bahagia. Namun kebahagian mereka tidak bertahan lama apabila bangunan tempat isterinya bekerja dibom kumpulan pengganas bergelar Kalla dan Serina terkorban. Ezahar yang sedih dengan tragedi itu nekad mahu menuntut keadilan dengan bertindak mencari pengganas itu. Dia kemudian menerima berita yang isterinya masih hidup dan dia mendapatkan bantuan Uyun, seorang bekas anggota Kalla, untuk membantunya mencari Serina.

Penerbitan

Menurut Datuk Suhaimi Ibrahim, Kalla: Hidup Atau Mati  dinsipirasikan daripada peristiwa serangan bom di New York, Amerika Syarikat pada 11 September 2001 yang melibatkan hampir 3,000 kematian.

Muzik dan runut bunyi

Lagu tema filem ini ialah "Percayakan Hati Kita" dicipta oleh Ajai dan dinyanyikan oleh Hazama dan Noryn Aziz.
Kampung Teluk Bagan

Poskod

Poskod yang digunakan di Kampung Teluk Bagan, Alor Setar, Kedah ialah 05400.
Mulur

Demografik 2001

Menurut bancian India pada tahun 2001, Mulur memiliki bilangan penduduk seramai 5,057. Dari jumlah tersebut, kaum lelaki membentuk 46% dari jumlah keseluruhan populasi dan wanita seramai 54%.

Pendidikan 2001

Menurut bancian India pada tahun 2001 Mulur memiliki kadar pendidikan (kebolehan membaca) 76%, melebihi kadar purata kebangsaan 59.5%; dengan 48% lelaki dan 52% wanita mampu membaca. 10% dari populasi berusia di bawah 6 tahun. (2001)
Boadilla de Rioseco

Boadilla de Rioseco merupakan sebuah kawasan perbandaran di Sepanyol di Palencia, di komuniti autonomi Castile dan León.
Kusmara

Demografik 2001

Menurut bancian India pada tahun 2001, Kusmara memiliki bilangan penduduk seramai 9,091. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Kusmara memiliki kadar pendidikan (kebolehan membaca) 64%, melebihi kadar purata kebangsaan 59.5%; dengan 59% lelaki dan 41% wanita mampu membaca. 17% dari populasi berusia di bawah 6 tahun. (2001)
Khalid Abu Bakar

Penglibatan awal

Tan Sri Khalid yang berasal dari Seremban dan memiliki ijazah perundangan dari Universiti Islam Antarabangsa (UIA) menjalani latihan sebagai inspektor di Pusat Latihan Polis pada 5 Disember 1976.

Ketua dalam PDRM

Tan Sri Khalid pernah berkhidmat sebagai Ketua Jabatan Anti-Narkotik Kedah pada 1997. Enam tahun kemudian beliau dilantik sebagai Ketua Jabatan Pengurusan Polis Pahang dan pada tahun yang sama dilantik Ketua Polis Daerah Kuantan. 
Pada 2005, beliau dilantik sebagai Ketua Polis Negeri Sembilan sebelum dilantik sebagai Timbalan Pengarah Jabatan Siasatan Jenayah Bukit Aman dan pada Jun 2007 sebagai Ketua Polis Selangor.
Pada 2010, beliau dilantik sebagai Pengarah Jabatan Keselamatan Dalam Negeri dan Ketenteraman Awam Bukit Aman sebelum dilantik sebagai Timbalan Ketua Polis Negara setahun kemudian. 
Pada 17 Mei 2014, Ketua Polis Negara Tan Sri Khalid Abu Bakar adalah antara 243 orang yang menerima anugerah darjah kebesaran negeri Perlis sempena ulang tahun keputeraan ke-71 Raja Perlis Tuanku Syed Sirajuddin Putra Jamalullail, di Istana Arau. Beliau dianugerahi 'Darjah Seri Paduka Mahkota Perlis' (SPMP) yang membawa gelaran 'Dato' Seri'.

Tindakan terhadap Mualaf Ridzuan

Pada 25 Julai 2014, Hakim Lee Swee Seng di Mahkamah Tinggi Ipoh mengarahkan Tan Sri Khalid Abu Bakar selaku Ketua Polis Negara (KPN) menerangkan kenapa beliau gagal menjalankan perintah mahkamah pada 30 Mei untuk menangkap mualaf Muhammad Ridzuan Abdullah dan mencari anak bongsunya. Permohonan mandamus bekas isteri Ridzuan, M Indira Ghandi ke atas Khalid kerana menghina mahkamah apabila gagal mematuhi arahan mahkamah. Hakim menetapkan perbicaraan pada 12 September 2014.
Peguam Indira ialah M Kula Segaran (ahli Parlimen Ipoh Barat (DAP)). Jabatan Peguam Negara mewakili Khalid selaku pegawai polis tertinggi negara. Kes ini merupakan  menjadi mercu tanda kerana hakim berani bertindak mengeluarkan arahan atas KPN. 
Ridzuan enggan menyerahkan anak bongsu mereka itu kepada ibunya walaupun Mahkamah Tinggi pada 2010 memerintahkan hak penjagaan ketiga-tiga anak diserahkan kepada Indira. Ridzuan telah menjaga anak itu sejak April 2009. Mahkamah Tinggi Syariah Ipoh memberi hak penjagaan kepada Ridzuan pada 2009 selepas dia menukar agama mereka kepada Islam. Namun pada Julai 2013, Mahkamah Tinggi Ipoh membatalkan penukaran agama kanak-kanak itu lalu memutuskan sijil penukaran agama mereka tidak menurut Perlembagaan Malaysia. Ridzuan menghina mahkamah kerana gagal memulangkan Prasana kepada Indira, juga memberi dia perintah mendapatkan balik dan waran tangkap ke atas bekas suaminya.
Khalid selaku KPN enggan mematuhi perintah mahkamah kerana terdapat dua arahan hak penjagaan daripada kedua-dua mahkamah sivil dan syariah. Beliau mengatakan bahawa polis tersepit antara dua sistem mahkamah.

Selepas bersara

Beliau telah dilantik sebagai Pengerusi Kumpulan Prasarana Berhad pada 5 September 2017 oleh Perdana Menteri Malaysia, Dato' Seri Najib Tun Razak.
Bendera Georgia

Bendera Georgia diperkenalkan semula pada 14 Januari 2004, selepas tidak digunakan selama kira-kira 500 tahun. Bendera ini terdiri dari latar belakang putih, dengan tanda palang besar berwarna merah di tengah dan empat palang kecil serupa di empat penjuru bendera. Bendera ini menggantikan bendera yang lama pada 2004.